Igjen var det en utfordrende meny bryggeriene fikk bryne seg på. Til forrett ble det servert rå karbonade med kapers, rødbeter og egg, hovedretten bestod av med røkt sideflesk, kantarellpuré, rødkål og potetfondant, mens desserten var en ostekake med sjokolade og pære. Bryggeriene gikk i to ganske forskjellige retninger i valget av øl. Til forretten valgte Ægir en belgisk hveteøl – Siv Witbier – mens Hornbeer gikk for en belgisk trippel, Dame Blance. Det var også to ganske ulike øl til hovedretten, hvor Ægir gikk for Lindisfarne Scotch Ale, mens Hornbeer valgte Funky Monk. Også til desserten skilte bryggeriene lag, selv om de begge gikk for et fatlagret øl til ostekaken. Ægir valgte The Revival, som er et samarbeid med irske Teeling Whiskey. Hoornbeer satset på en verdensnyhet – Trump – som er brygget til ære for de mer fargerike politikertypene. Verdensnyheten imponerte imidlertid ikke publikum, og Hornbeer måtte dermed se seg slått i Bryggeribråk.
Semifinalene går av stabelen 28. september og 12. oktober. I tillegg til kampen mellom Ægir og Lindheim, møter Gotlands Bryggeri, som er det eneste gjenværende utenlandske bryggeriet, Austmann i den andre semifinalen.